Държавен вестник, бр. 21, 2015 г., стр. 43

БРОЙ  21	
Д Ъ Р Ж А В Е Н  В Е С Т Н И К 	
СТР.  43  
Чл. 3. Приема Наредба за държавните изи-
сквания за придобиване на висше образова-
ние по специалност „Електрообзавеждане на 
кораба“ на образователно-квалификационна 
степен „бакалавър“.
Чл. 4. Приема Наредба за държавните изи-
сквания за придобиване на висше образова-
ние по специалност „Електрообзавеждане на 
кораба“ на образователно-квалификационна 
степен „магистър“ след придобита образова-
телно-квалификационна степен „бакалавър“.
Чл. 5. Приема Наредба за държавните 
изисквания за придобиване на висше обра-
зование по специалност „Корабни машини и 
механизми“ на образователно-квалификаци-
онна степен „бакалавър“.
Чл. 6. Приема Наредба за държавните изис-
квания за придобиване на висше образование 
по специалност „Корабни машини и меха-
низми“ на образователно-квалификационна 
степен „магистър“ след придобита образова-
телно-квалификационна степен „бакалавър“.
Чл. 7. Приема Наредба за държавните изис-
квания за придобиване на висше образование 
по специалност „Корабна радиоелектроника“ 
на образователно-квалификационна степен 
„бакалавър“.
Чл. 8. Приема Наредба за държавните изис-
квания за придобиване на висше образование 
по специалност „Корабна радиоелектроника“ 
на образователно-квалификационна степен 
„магистър“ след придобита образователно-
квалификационна степен „бакалавър“.
Министър-председател:  
Бойко Борисов
За главен секретар на Министерския съвет:  
Веселин Даков
НАРЕДБА
за държавните изисквания за придобиване на 
висше образование по специалност „Корабо-
водене“ на образователно-квалификационна 
степен „бакалавър“ 
Чл. 1. С наредбата се определят държав-
ните изисквания за придобиване на висше 
образование на образователно-квалифика-
ционна степен „бакалавър“ в професионално 
направление 5.5. „Транспорт, корабоплаване 
и авиация“ по специалността „Корабоводене“ 
от регулираната професия „Корабоводител“.
Чл. 2. (1) Висше образование по специ-
алността „Корабоводене“ с професионална 
квалификация „Инженер-корабоводител“ се 
придобива чрез обучение във висши училища, 
които са акредитирани при условията и по 
реда на Закона за висшето образование.
(2) Обучението по специалността по ал. 1 
и резултатите от него съответстват на ниво 6, 
подниво 6Б от Националната квалификаци-
онна рамка.
(3) Подготовката на студентите по специ-
алност „Корабоводене“ се извършва в съот-
ветствие с разпоредбите на Закона за висше-
то образование (ЗВО), на Международната 
конвенция за вахтената служба и нормите за 
подготовка и освидетелстване на моряците от 
1978 г., както е изменена (Конвенция STCW), 
Директива 2008/106/ЕО на Европейския парла-
мент и на Съвета от 19 ноември 2008 г. относно 
минималното ниво на обучение на морски-
те лица (OB, L 323, 03/12/2008), Директива 
2012/35/ ЕС на Европейския парламент и на 
Съвета от 21 ноември 2012 г. за изменение на 
Директива 2008/106/ЕО относно минималното 
ниво на обучение на морските лица (OB, L 
343, 14.12.2012 г.), на Кодекса на търговското 
корабоплаване (КТК), на Наредба № 6 от 
2012 г. за компетентност на морските лица в 
Република България (ДВ, бр. 31 от 2012 г.) и 
на тази наредба.
Чл. 3. Приемането на студенти се извършва 
чрез конкурсен изпит, определен от висшето 
училище.
Чл. 4. (1) Обучението се извършва по 
специалността по чл. 1 от професионално 
направление 5.5. „Транспорт, корабоплаване 
и авиация“ от Класификатора на областите 
на висше образование и професионалните 
направления (ДВ, бр. 64 от 2002 г.) и е със 
срок не по-малък от 4 години и придобиване 
на не по-малко от 240 кредита.
(2) Лицата, които се обучават по индиви-
дуален учебен план и са придобили изиску-
емите 240 кредита, имат право да завършат 
обучението си преди срока по ал. 1.
Чл. 5. (1) Обучението по чл. 4 се провеж-
да по учебни планове, които се утвърждават 
от академичния съвет на висшето училище. 
Учебният план включва задължителни, изби-
раеми и факултативни учебни дисциплини.
(2) Задължителните учебни дисциплини 
осигуряват фундаментална подготовка по 
избраната широкопрофилна специалност от 
професионално направление 5.5. „Транспорт, 
корабоплаване и авиация“.
(3) Избираемите учебни дисциплини оси-
гуряват специфични знания и компетентности 
от областта на специалността.
(4) Факултативните учебни дисциплини 
дават възможност за получаване на знания 
и умения в различни научни области в съот-
ветствие с интересите на студентите.
Чл. 6. (1) Не по-малко от 70 на сто от 
лекционните курсове по задължителните и 
избираемите учебни дисциплини се четат от 
хабилитирани лица в област на висше образо-
вание „Технически науки“ от Класификатора 
на областите на висше образование и профе-
сионалните направления на основен трудов 
договор във висшето училище.